Tom Price

:*Erthygl am y digrifwr yw hon. Am erthygl ar y gyrrwr Fformiwla 1, ewch i Tom Pryce.*

Actor a digrifwr o Gymru yw **Tom Price** (ganwyd 12 Gorffennaf 1980) sy'n hanu o Drefynwy. Mae'n briod a'r cynhyrchydd teledu Beth Morrey, sydd yn fwyaf enwog am greu fformat y sioe gwis ''Wogan's Perfect Recall ar gyfer Channel 4.''

## Gyrfa
### Actio 
Ymddangosiad cyntaf Pris ar deledu oedd mewn pennod o Absolute Power yn chwarae gweinydd. Mae'n adnabyddus i gynulleidfaoedd teledu am fod yn un o sêr y sioe gomedi sgets *Swinging *ar Five. Roedd ganddo rôl rheolaidd fel yr heddwad Andy Davidson mewn nifer o benodau o *Torchwood*, chwaer rhaglen i'r gyfres ffuglen wyddonol *Doctor Who*. Yn 2008 ymddangosodd yn y sioe sgets *The Wrong Door* ar BBC Three a ffilmiodd rhan Darrin Stephens mewn peilot o ail-gread Prydeinig o *Bewitched, *na chafodd ei ddarlledu. Mae ymddangosiadau arall ar deledu yn cynnwys *Doctors* (2009) a *Secret Diary of a Call Girl* (2010). Roedd gan Tom ran hefyd yn rhaglen Renault TV, *The Key*. Yn 2011 ail-gydiodd yn rhan Andy Davidson yn *Torchwood: Miracle Day*, a ddarlledwyd ar BBC One a rhwydwaith Starz yn yr Unol Daleithiau.

Yn ychwanegol i'w berfformiadau teledu mae Price wedi ymddangos yn y ffilmiau *The Boat that Rocked* a *Hereafter*.

Yn 2011 ymddangosodd mewn cyfres gomedi realaeth 8-rhan o'r enw *World Series of Dating *ar BBC3  gyda Rob Riggle. Yn fwyaf diweddar roedd yn actor rheolaidd ochr yn ochr â Ruth Jones yn *Stella *ac ymddangosodd yn y gyfres ddiweddar o *Count Arthur Strong* a *Episodes*.

### Comedi 
Mae Price yn perfformio yn aml fel digrifwr stand-yp ar draws gwledydd Prydain ac yn rhyngwladol.

Cymerodd ei sioe stand-up cyntaf, *Say When*, i Ŵyl Caeredin yn 2011, a disgrifiodd un adolygydd ei arddull gomedi fel "easygoing, good-natured autobiographical".

Dychwelodd i Edinburgh yn 2014, gyda'i sioe "Not as nice as He Looks", a gafodd ei ddisgrifio gan un adolygwr fel "chwa o awyr iach, arloesol a ddychrynllyd o ddigrif"

Yn Hydref 2014, cefnogodd Tom Stephen Merchant ar ei Daith Ewropeaidd.

### Radio 
Ymddangosodd Price fel Gordon, meddyg meddw ifanc, yn y sioe gomedi BBC Radio 4 *Rigor Mortis* am dair cyfres, ochr yn ochr â Peter Davison, Geoffrey Whitehead, Matilda Ziegler ac, yn y gyfres gyntaf, Tracy-Ann Oberman. Mae ei gredydau  radio hefyd yn cynnwys y ddrama radio Torchwood*, Asylum*, unwaith eto yn ei rôl fel yr heddwas Andy.

Mae'n cyflwyno y sioe gomedi newyddion *The Leak with Tom Price* ar BBC Radio Wales a ddechreuodd ym mis Medi 2014 a bydd yn rhedeg drwy gydol 2015. Cyn hynny, roedd yn gyflwynwyr rheolaidd o'r sioe gomedi materion cyfoes ar y  ''What's the Stori?* ar BBC Radio Wales.

### Arall 
Roedd Price yn un o gyflwynwyr *Destination Three* ar BBC3 a cyflwynodd *Senseless'' ar MTV. Yn 2014 adroddodd y rhaglen ddogfen "Quads" ar ITV1. O ran hysbysebion mae wedi ymddangos yn hysbysebion Velvet Triple Soft and Trident "Mastication for the Nation", a wedi bod yn llais Nescafe. Mae wedi perfformio mewn hysbyseb Virgin Atlantic a wedi ymddangos mewn jingls ar y podlediad comedi Answer Me This!. Mae hefyd wedi chwarae rhan y mwni PG Tips'.

## Ffilmyddiaeth 
## Cyfeiriadau 
## Dolenni allanol 
* Gwefan swyddogol
* 

Categori:Genedigaethau 1980
Categori:Actorion teledu o Gymru
Categori:Pobl addysgwyd yn Ysgol Trefynwy